b'\n_START_ARTICLE_\nPang-uri\n_START_PARAGRAPH_\nAng pang-uri ay isang bahagi ng pananalita na binabago ang isang pangngalan, karaniwang sinasalarawan nito o ginagawang mas partikular ito. Gayon man, hindi kinikilalang uri ng salita sa pangkalahatan ang pang-uri; sa ibang salita, may mga ilang wika ang hindi gumagamit ng mga pang-uri. Ang pang-uri ay nagbibigay ng turing sa isang pangngalan o panghalip.Ang mga pinakakinikilalang mga pang-uri ay iyong mga salita katulad ng malaki, matanda at nakakapagod na sinasalarawan ang mga tao, mga lugar, o mga bagay.\n_START_SECTION_\nPayak\n_START_PARAGRAPH_\nIto ay binubuo ng mga salitang-ugat lamang._NEWLINE_Halimbawa: hinog, sabog, ganda\n_START_SECTION_\nMaylapi\n_START_PARAGRAPH_\nIto ay mga pang-uri na binubuo ng salitang-ugat at panlapi._NEWLINE_Halimbawa: tinanong, kumakain, pagmahal\n_START_SECTION_\nInuulit\n_START_PARAGRAPH_\nIto ay binubuo sa pamamagitan ng pag-ulit ng buong salita o bahagi ng salita._NEWLINE_Halimbawa: pulang-pula, puting-puti, araw-araw, gabi-gabi (Hindi inuulit ang mga salitang: halo-halo, paru-paro)\n_START_SECTION_\nTambalan\n_START_PARAGRAPH_\nIto ay binubuo ng dalawang salitang pinagtatambal._NEWLINE_Halimbawa: ningas-kugon, ngiting-aso, balat-sibuyas, kapit-tuko, bahag buntot\n_START_SECTION_\nUri ng Pang-uri\n_START_PARAGRAPH_\nMay tatlong uri ang mga pang-uri. Ito ay ang mga sumusunod:\n_START_SECTION_\nPanlarawan\n_START_PARAGRAPH_\nIto ay nagsasaad ng laki, kulay, anyo, amoy, tunog, yari, lasa at hugis ng mga pangngalan o panghalip._NEWLINE_Halimbawa: munti, biluhaba, matamis, malubha\n_START_SECTION_\nPantangi\n_START_PARAGRAPH_\nSinasabi nito ang tiyak na pangngalan. Ito ay binubuo ng isang pangngalang pambalana at isang pangngalang pantangi. Ang pangngalang pantangi (na nagsisimula sa malaking titik) ay naglalarawan o tumutukoy sa uri ng pangngalang pambalana._NEWLINE_Halimbawa: wikang Ingles, kulturang Espanyol, pagkaing Iloko\n_START_SECTION_\nPamilang\n_START_PARAGRAPH_\nIto ay nagsasabi ng bilang, dami, o posisyon sa pagkakasunodsunod ng pangngalan o panghalip. May ilang uri ito.\n_START_SECTION_\nPatakaran\n_START_PARAGRAPH_\nIto ay nagsasaad ng aktuwal na bilang ng tao o bagay. Ito ay mga basal na bilang o numeral._NEWLINE_Halimbawa: isa, apat, limang libo\n_START_SECTION_\nPanunuran\n_START_PARAGRAPH_\nIto ay nagsasaad ng posisyon ng pangngalan sa pagkasunod-sunod ng mga tao o bagay. Isinasabi ng mga ito kung pang-ilan ang tao o bagay._NEWLINE_Halimbawa: ikatlo, una, pangalawa\n_START_SECTION_\nPamahagi\n_START_PARAGRAPH_\nIto ay nagsasaad ng bahagi ng kabuuan ng pangngalan. Ang unlaping tig- ay nagsasaad ng pantay na pamamahagi (equal distribution). Ginagamit ito kapag ang bilang ng bagay na ibinigay o natanggap ay parepareho._NEWLINE_Maaari rin na may anyong bahagimbilang o hating-bilang (fraction sa Ingles) ang pamahaging pamilang. Ginagamit din ang salitang bahagdan, persentahe, o porsiyento pagkatapos ng bilang para sa bahagi ng isang daan._NEWLINE_Halimbawa: kalahati, limang-kawalo, sangkapat\n_START_SECTION_\nPahalaga\n_START_PARAGRAPH_\nIto ay nagsasaad ng halaga (katumbas na pera) ng bagay o anumang binili o bibilhin._NEWLINE_Halimbawa: piso, limampung sentimo, sandaang piso\n_START_SECTION_\nPalansak\n_START_PARAGRAPH_\nIto ay nagsasaad ng pagpapang-pangkat ng mga tao o bagay. Itinutukoy nito ang bilang na bumubuo ng isang pangkat ng tao o bagay na pinagsama-sama._NEWLINE_Halimbawa: dalawahan, sampu-sampu, animan\n_START_SECTION_\nPatakda\n_START_PARAGRAPH_\nIto ay nagsasaad ng tiyak na bilang ng pangngalan. Ang bilang na ito ay hindi na madadagdagan o mababawasan pa._NEWLINE_Halimbawa: iisa, dadalawa, lilima\n_START_SECTION_\nAntas ng Hambingan ng Pang-uri\n_START_PARAGRAPH_\nMay tatlong antas ng hambingan ng pang-uri.\n_START_SECTION_\nLantay\n_START_PARAGRAPH_\nIto ay naglalarawan lamang ng isa o payak na pangngalan o panghalip._NEWLINE_Halimbawa: maliit, kupas, mataba\n_START_SECTION_\nPahambing\n_START_PARAGRAPH_\nIto ay ginagamit sa pagtutulad ng dalawang pangngalan o panghalip.\n_START_SECTION_\nMagkatulad\n_START_PARAGRAPH_\nIto ang paghahambing kung patas sa katangian ang pinagtutulad. Ginagamitan ito ng mga unlapi tulad ng ga-, sing-/kasing-, magsing-/magkasing-.\n_START_SECTION_\nAntas ng Paglalarawan ng Pang-uri\n_START_PARAGRAPH_\nTatlo ang antas ng paglalarawan ng pang-uri. Ang mga antas na ito ay walang paghahambing.\n_START_SECTION_\nLantay\n_START_PARAGRAPH_\nIto kapag payak o karaniwang anyo ng pang-uri ang ginagamit sa paglalarawan._NEWLINE_Halimbawa: matalino, palatawa\n_START_SECTION_\nKatamtaman\n_START_PARAGRAPH_\nIto kapag sinasamahan ng mga salitang medyo, nang kaunti, nang bahagya o pag-uulit ng salitang-ugat o unang dalawang pantig ng salitang-ugat._NEWLINE_Halimbawa: medyo mataba, malakas nang bahagya, malakas-lakas, matabang nang kaunti\n_START_SECTION_\nMasidhi\n_START_PARAGRAPH_\nIto kapag gumagalit ng napaka, ubod ng, saksakan ng, talagang, sobrang, masyadong at pag-uulit nang buo ng pang-uri. Ang paglalarawan sa antas na ito ng katangiang taglay ng pangngalan o panghalip ay matindi o sobra._NEWLINE_Halimbawa: napakalakas, ubod ng bait, talagang mabango, makinis na makinis\n_START_SECTION_\nKailanan ng Pang-uri\n_START_PARAGRAPH_\nMay tuntuning sinusunod sa pag-buo ng kailanan ng pang-uring ginagamitan ng panlaping ma-.\n_START_SECTION_\nIsahan\n_START_PARAGRAPH_\nKung naglalarawan sa isang pangngalan/panghalip, ginagamit ang ma- at salitang-ugat._NEWLINE_Halimbawa: masaya, maungkot\n_START_SECTION_\nMaramihan\n_START_PARAGRAPH_\nKung naglalarawan sa dalawa o mahigit pang pangngalan/panghalip, ginagamit ang ma- at inuulit angunang pantig o unang dalawang titik ng salitang-ugat._NEWLINE_Halimbawa: maliliit, magaganda_NEWLINE_Hindi na kailangan gamitin ang salitang mga kung magkasunod ang pangngalan at pang-uring ginagamitan ng pag-uulit ng unang pantig o unang dalawang titik ng salitang-ugat._NEWLINE_Halimbawa: "Ang magagandang damit ay kasya kina Erica at Bel."'